Document ID: /fineweb-2-swissfilter-quality_10-filterrobots/filtered/00088.jsonl.gz/14

Ο Γερμανός μου εραστής
Canada/Germany 2004
18:29 | English & German
Οι Γερμανοί είναι τόσο έξυπνοι... Σκεφτείτε απλά τους μεγάλους διαννοούμενους: Γκαίτε… Χέγκελ… Νίτσε. Κάτι τρέχει μ'αυτό το Μαύρο Δάσος (Σβάρτσβαλντ). Είναι τόσο “βαθύ”!
Οι Γερμανοί είναι πραγματικά σε επαφή με το περιβάλλον. Ξέρουν τα πάντα σκετικά με την οικολογία και την ανακύκλωση. Οι Γερμανοί εφηύραν το Πράσινο Κόμμα.
Σέβονται τις παλιές, οργανικές παραδόσεις. Για 500 χρόνια παρασκευάζουν μπύρα με τον παλιό παραδοσιακό τρόπο: Χωρίς προσθετικές ουσίες, χωρίς συντηρητικά.
Αν είχα έναν Γερμανό εραστή, θα συζητούσαμε για τον υπαρξισμό και θα πίναμε μόνο καθαρή οργανική μπύρα.
***
Αλλά οι Γερμανοί αγαπάνε και την τέχνη! Το Βερολίνο πάντα έλκυε μποέμ τύπους, από τον Κρίστοφερ Ίσεργουντ μέχρι τον Ντέιβιντ Μπόουι, από τη Νίνα Χάγκεν μέχρι τον Τζον Κέννεντυ. Όλα τα μεγάλα ονόματα έχουν περάσει από εδώ. Η αντικουλτούρα είναι τόσο συναρπαστική, με drag queens και καμπαρέ, σαλόν και χάπενινγκ, και με τα döner (τον τούρκικο γύρο), όλη νύχτα.
Οι Γερμανοί είναι τόσο ανεκτικοί, τόσο ανοιχτόμυαλοι. Κάνουν γυμνισμό στα πάρκα, πίνουν μπύρα στο σινεμά, και βάζουν μαγιονέζα στις τηγανιτές πατάτες. Είναι τόσο προοδευτικοί. Η εθνική οδός δεν έχει όριο ταχύτητας, απλά “fun fun fun”. Οι Γερμανοί το λένε “Fahrvergnügen”, η χαρά της οδήγησης.
Οι Γερμανοί είναι τόσο καλλιεργημένοι, με όλα αυτά τα μουσεία και τις αίθουσες συναυλιών, τα ελεύθερα πανεπιστήμια και τις ανοιχτές μπυραρίες.
Αν είχα Γερμανό εραστή, κάθε μέρα θα ήταν σαν μια περφόρμανς. Θα πηγαίναμε σε γκαλερί και θα μιλούσαμε για το Νταντά για 15 λεπτά. Θα παίρναμε ένα συνθεσάιζερ και θα κάναμε μία New Wave μπάντα, και θα μέναμε “Forever Young”.
***
Οι Γερμανοί είναι σέξυ. Είναι ανοιχτοί και διαννοούμενοι. Είναι έτοιμοι να δοκιμάσουν τα πάντα, ακόμα και έναν γκέι δήμαρχο.
Οι Γερμανοί είναι αυθεντικοί. Δεν χρειάζονται γυμναστήρια, δεν χρειάζονται μόδα, ούτε καν αποσμητικά. Έχουν αυτήν την φυσική αυτοπεποίθηση, από τότε που κέρδισαν στη Γιουροβίζιον.
Το Βερολίνο πάντα ήταν επαναστατικό. Κάθε χρόνο την Πρωτομαγιά γίνονται επεισόδια: καίνε οδοφράγματα… αντιστέκονται στην παγκοσμιοποίηση! Οι αναρχικοί είναι τόσο κουλ. Θα ταιριάζαμε πάρα πολύ!
Αν είχα Γερμανό εραστή, θα ήταν πολιτικοποιημένος: Αντιρατσιστής, οικολόγος, υπέρ της επιλογής για έκτρωση και χορτοφάγος. Και θα είχαμε πολλές φίλες λεσβίες.
***
Μετά από όλες αυτές τις φαντασιώσεις, αποφάσισα να ακολουθήσω τα όνειρά μου. Κι έτσι αγόρασα εισιτήριο για τη Γερμανία. Αλλά πριν φύγω από τον Καναδά, μπήκα online για να γνωρίσω Γερμανούς και έκλεισα τρία ραντεβού. Κι έτσι, έφτασα στο Βερολίνο και γνώρισα το πρώτο μου ραντεβού.
***
Α, νά το ραντεβού μου. Ναι, να είσαι κι εσύ καλά. Γεια. Μισό λεπτάκι. Ο φίλος μου, μόλις μου έλεγε για μία διάλεξη με διαφάνειες στον Καναδά. Πρέπει να ήταν πολύ ενδιαφέρουσα. Πάντα ονειρευόμουν να ζω μαζί με Ινδιάνους. Μπορούμε να μάθουμε πολλά από αυτούς.
Με την Ασιατική κουλτούρα νιώθω σαν στο σπίτι μου. Είναι τόσο πιο ευχάριστοι από τους Γερμανούς, τόσο γλυκείς και αφοσιωμένοι, σχεδόν σαν μικρά παιδιά.
Αν ακολουθήσεις τις ενεργειακές γραμμές της Γης, μπορείς να σκαρφαλώσεις στο πιο ψηλό βουνό χωρίς να κουραστείς, όπως ένα ζώο. Κι αυτός ο μοναχός, πήγε μια μέρα μόνος του, ακολουθώντας τις ενεργειακές γραμμές της Γης, και ανέβηκε το πιο ψηλό βουνό κι απο εκεί, πήγε κατευθείαν στον ουρανό. Στην Ταϊλάνδη πρέπει να συμβαίνει συνέχεια.
Πρέπει να διατηρείς το σπέρμα σου, και να εισπνέεις την ενέργεια κατευθείαν στην καρδιά σου. Τότε ο οργασμός κρατάει 45 λεπτά ή περισσότερο. Αχ, είναι θαυμάσιο. Εσείς οι Ασιάτες είστε πραγματικά το κάτι άλλο. Νιώθω την αύρα σου. Το νιώθεις κι εσύ;
Ραντεβού Νο 2.
Τα ασιατικά μαλλιά είναι απίστευτα! Εννοώ μαύρα, μακριά, ίσια μαλλιά και Βερσάτσε! Σκέτο όνειρο! Και στο καπάκι χωρίστρα, ουάου! Άσε τα μαλλιά σου να μακρύνουν και θα κάνουμε σούπερ κουρέματα!
Πέρσι πήγα σε αυτό το Black and Blue πάρτυ. Ήταν καύλα! Αλλά το καλύτερο ήταν εκείνος ο Βιετναμέζος. Είχε πολύ γλυκό και απαλό δέρμα, και την πιο γλυκειά προφορά! Πόσο μου άρεσε να τον κοιτάω στην κουζίνα... Όταν έκοβε τα κρεμμύδια, ήταν… Πολύ καλύτερος από εκείνη την εκπομπή μαγειρικής.
Στα σεξ πάρτυ του Βερολίνου βρίσκω Ασιάτες που συνήθως είναι αεροσυνοδοί. Αλλά ποτέ δεν έχει αρκετούς. Μάλλον δεν κάνουν αρκετές στάσεις στο Βερολίνο. Μια φορά έπαιρνα πίπα από ένα γλυκό αγόρι από τη Σιγκαπούρη. Ξαφνικά χτυπά το κινητό του. Εγώ συνέχισα και αυτός μιλούσε Κινέζικα με τον φίλο του. Ίσως να μιλούσαν για μένα, αλλά δεν με ένοιαζε, εγώ συνέχιζα και αυτός μιλούσε στο τηλέφωνο. Οι Ασιάτες είναι πολύ αγαπητοί εδώ. Δεν έχει πολλούς και δεν είναι εύκολο να βρεις έναν. Όλοι οι Ασιάτες που ξέρω έχουν πάρα πολλούς εραστές.
Ραντεβού Νο 3.
Τι; Ναι, θα σε πάρω. Γαμώτο. Στο Χονγκ Κονγκ θα΄μασταν καλύτερα! Εκεί δεν έχει απεργίες. Εκεί δεν έχει καν κοινωνική πρόνοια! Πολύ εργατικοί οι Ασιάτες! Δώσε σε έναν Ασιάτη δύο Γιεν και δέκα σακούλες ρύζι και σου ιδρύει εταιρία στο πι και φι.
Έχω ένα συνεργάτη στο Τορόντο που ο φίλος του ήταν από την Ινδονησία, και του πλήρωνε τα πάντα. Φαγητό, δίδακτρα, ενοίκιο. Για αυτόν ήταν η αληθινή αγάπη. Μετά από τρία χρόνια ο τύπος πήρε την καναδική υπηκοότητα και τσακ, τον παρατάει... Αλλάζει φύλο, και το καναδικό κράτος πλήρωσε για την αλλαγή φύλου!
Έχω άλλο ένα υπνοδωμάτιο. Το νοικιάζω συνήθως σε φοιτητές. Φυσικά μόνο σε Ιάπωνες, γιατί είναι καθαροί και πληρώνουν στην ώρα τους. Ο καλύτερος ήταν πριν από ένα χρόνο. Καθόλου μυρωδιές στην κουζίνα, πάντα ήσυχος, και τέλειος στο καθάρισμα της τουαλέτας! Βασικά κρίμα... Βρήκε δουλειά στο Μόναχο στον τομέα Πληροφορικής. Κερδίζει 60000 το χρόνο. Καθαρά!
***
Μετά από τρεις απογοητεύσεις, ένας φίλος μου δίνει μια συμβουλή. Μου λέει: “Αυτοί που κοιτάς είναι πάντα οι λάθος τύποι για σένα. Ξέρω κάποιον που σου ταιριάζει τέλεια. Εμπιστέψου με, θα σε φτιάξω.”
Προσπαθώ να είμαι ανοιχτόμυαλος. Ίσως μπορούμε να πάμε για καμιά μπύρα και λουκάνικα. Ή να πάμε να δούμε κανένα αναρχικό drag show. Έχει και χαριτωμένη προφορά...
Εντάξει, είναι κοντός και μελαχρινός, δεν είναι Γερμανός. Είναι Κούρδος. Αλλά όχι τόσο κακός όσο νόμιζα. Δεν είναι κρυφός και δεν του αρέσουν τα döner.
Είναι έξυπνος, πολιτικοποιημένος και περήφανος που είναι γκέι. Μπορεί να μην είναι ο Γερμανός των φαντασιώσεών μου. Αλλά μπορεί να είναι κάτι καλύτερο.
Κούρδος από τη Γερμανία. Κινέζος από τον Καναδά. Ίσως είμαστε σαν αντανάκλαση στον καθρέφτη. Αντίθετα αλλά και ίδια.
***
Ο Γερμανός μου εραστής
Δύο χρόνια αργότερα...
Χειμώνας στο Αμβούργο
Ακόμη μου λείπει το Βερολίνο, ακόμη και τώρα. Έκανα τόσους φίλους στα γυρίσματα. Η πόλη είναι γεμάτη με ανθρώπους σαν κι εμένα, νέους καλλιτέχνες απ΄ όλον τον κόσμο. Έκανα νέους φίλους συνέχεια, χωρίς καν να προσπαθώ.
Μετακόμισα στο Αμβούργο για να είμαι με τον πραγματικό μου φίλο. Αλλά είναι πολύ πιο δύσκολο να κάνεις πραγματικούς φίλους εδώ. Το μεγαλύτερό μου πρόβλημα είναι ακόμα η γλώσσα. Μπορώ να εκφραστώ, αλλά δεν μπορώ να ακολουθήσω μία συζήτηση. Όταν πάω σε πάρτυ, δεν πιάνω τα αστεία. Καμιά φορά απλά χαμογελάω και δεν λέω τίποτα.
Lesson Twenty.
“Χαίρομαι πολύ που σας γνώρισα.”
“Ελπίζω να σας ξαναδώ.”
“Έχετε τη διεύθυνση και το τηλέφωνό μου;”
“Κρίμα που δεν μιλάτε τη δική σας γλώσσα.”
Βγαίνω έξω και είμαι ο μόνος Ασιάτης στο χώρο. Κάποιες φορές νιώθω ότι είμαι κάτι ιδιαίτερο, σαν καλεσμένος από μακριά. Άλλες φορές νιώθω περίεργα, σαν να έχω εισβάλλει στο σπίτι κάποιου.
(Πάντα θα είσαι ξένος εδώ.)
(Ποτέ δεν θα είσαι από εδώ.)
Δεν υπάρχει Τσάινατάουν στη Γερμανία. Δεν έχει νούντλς μετά τα μεσάνυχτα, ούτε κινέζικα ψωμάκια το πρωί, ούτε παιδάκια που μου μοιάζουν. Μου λείπει το συναίσθημα ότι ανήκω... σαν να ήμουν ντόπιος...
“Αλλά από πού είσαι πραγματικά;”
Έχουμε πολύ καιρό να μιλήσουμε. Υποθέτω ότι σε απέφευγα, όπως απέφευγα και όλη την ταινία. Ο κόσμος με ρωτάει πότε θα τελειώσει. Έχει πάρει πολύ παραπάνω από όσο νόμιζα.
Άνοιξη στο Βερολίνο
Σύμφωνα με το σενάριο, έπρεπε να είχα ερωτευτεί κάποιον που δεν είναι λευκός. Αλλά δεν συνέβη ακριβώς έτσι.
Είπες ότι ποτέ δεν ήξερες αν υποκρινόμασταν ή όχι. Ούτε κι εγώ ήξερα. Νόμιζα ότι μπορούσα απλά να παίζω, να υποκρίνομαι. Αλλά δεν είμαι καλός στο να υποκρίνομαι... ίσως και να είναι καλύτερα έτσι.
Κοιτάω αυτές τις εικόνες, και δεν θυμάμαι πια πώς ένιωθα τότε. Όλα φαίνονται τόσο μακριά πια. Τί απ΄όλα αυτά ήταν αληθινό; Τί απ΄όλα ήταν φανταστικό;
Ξέρω όμως ένα πράγμα: Ήθελα να περνάω περισσότερο χρόνο μαζί σου. Ήθελα να δω πόσο μακριά μπορούμε να πάμε. Αλλά τα γυρίσματα είχαν τελειώσει, το ίδιο και ο χρόνος μου. Έφευγα από το Βερολίνο και πήγαινα πίσω στον πραγματικό μου εραστή.
Καλοκαίρι στο Αμβούργο
Με παντρεύτηκε για να μην χρειαστεί να φύγω από τη Γερμανία. Αλλά ήταν κάτι παραπάνω από αυτό.
Αρκετά με το να αφήνω πίσω μου εραστές. Ήθελα να κρατήσει αυτή τη φορά. Ήθελα να δω τί θα γίνει, αν του έδινα χρόνο να εξελιχθεί.
Με εμπιστεύτηκε όταν έφυγα...
αλλά και στο ότι θα γυρίσω πίσω.
Τί αγάπησα άραγε, εσένα ή το Βερολίνο; Δεν είχα αρκετό χρόνο για να βρω την απάντηση.
Ο πραγματικός μου φίλος δεν έχει καμία σχέση με το σενάριο. Αλλά καμιά φορά η πραγματικότητα είναι καλύτερη από τη φαντασία.
Ελληνική Μετάφραση: Αλεξάνδρα Δημητρίου, Γιώργος Φωκιανός